MAYWOOD, Illinois, 22. detsember, AFP-BNS - USA haiglas esitleti teisipäeval maailma väikseimat
ellujäänud last, kes oli sündides mobiiltelefoni suurune ja on praeguseks
kolmekuune.
19. septembril sündinud Rumaisa Rahman kaalus sündides vaid 240 grammi, olles
36 grammi kergem kui senine rekordiomanik.
Arstid ütlesid, et nad ootasid rekordväikese lapse sündimisest teatamisega,
kuni vastsündinu ja tema kaksikõde on valmis haiglast lahkuma ja terveks
kuulutatud.
Kaksikud sündisid 15 nädalat enneaegsetena keisrilõikega Chicago Loyola
ülikooli haiglas.